
	CRITERIS D’AVALUACIÓ EDUCACIÓ INFANTIL(I3, I4, I5). CURS 2026-27



PLA D’AVALUACIÓ

En l’educació Infantil és important avaluar d’una manera constant. No s’avalua només el resultat d’una activitat, sinó el procés realitzat, l’activitat i l’actuació del mateix mestre/a en el plantejament de l’activitat. S’avalua el procés d’ensenyament - aprenentatge.
Els diferents ritmes de maduresa i de desenvolupament de l’aprenentatge dels alumnes, exigeixen preveure i planificar la manera com s’atendrà les necessitats especials.
Tot procés d’avaluació comporta recollir dades, analitzar-les i prendre decisions. Decisions que aniran encaminades, per una banda, a regular els errors, que es produeixen durant el procés d’aprenentatge i, per l’altra, a valorar els resultats d’aquest procés. 

QUÈ AVALUEM? Criteris d’avaluació de final d’etapa

EIX 1: UN INFANT QUE CREIX AMB AUTONOMIA I CONFIANÇA
Competència específica 1: Progressar en el coneixement i el domini del cos, en el moviment i la coordinació, adonant-se de les pròpies possibilitats, per anar desenvolupant autonomia personal i una autoimatge ajustada i positiva.

· Avançar en el moviment, el domini i el coneixement del propi cos, ajustant les accions i les reaccions a cada situació i desenvolupant la coordinació, l'equilibri i la precisió.
· Participar en diferents contextos de joc adequant les possibilitats motrius, superant reptes motrius i adequant el to muscular.
· Mostrar progressivament sentiments de seguretat personal en situacions quotidianes, confiant en les pròpies possibilitats i manifestant iniciativa.
· Actuar cada vegada de manera més autònoma en situacions quotidianes, desenvolupant hàbits d'higiene, alimentació i cura personal.
· Adquirir habilitats manipulatives en situacions quotidianes, mostrant una coordinació progressiva. 

[bookmark: _Hlk150971573]Competència específica 2: Viure les emocions, expressant i reconeixent sentiments i necessitats, per anar creixent en benestar emocional i seguretat afectiva.

· Expressar progressivament les necessitats i els desitjos derivats de les pròpies emocions adquirint confiança i seguretat afectiva i emocional.
· Demanar, acceptar i oferir ajuda, establint relacions afectives positives, de manera lliure, segura i respectuosa en moments de vida quotidiana.

Competència específica 3: Adonar-se de la influència de l'espai i el temps en les situacions de vida quotidiana a partir de les experiències viscudes, per créixer amb seguretat i entendre el món.

· Utilitzar les nocions temporals i espacials bàsiques a partir de les pròpies vivències.
· Desenvolupar aspectes de raonament espacial a través de jocs d'exploració i situacions de vida quotidiana.
· Avançar en la gestió del propi temps, anticipant i planificant l'acció per fer una tasca.

Competència específica 4: Progressar en l'adquisició de normes i hàbits saludables i ecosocialment responsables, guanyant confiança en les pròpies possibilitats i capacitats per construir la pròpia identitat.

· Incorporar estratègies i hàbits saludables relacionats amb la cura personal i la cura de l'entorn, mostrant progressivament iniciativa i confiança.
· Mostrar interès en diferents situacions, perseverant i demanant o acceptant ajuda, si és necessari.
· Comprendre la necessitat d'acords i normes, ajustant la seva actuació als diferents contextos de joc.


EIX 2: UN INFANT QUE ES COMUNICA AMB DIFERENTS LLENGUATGES

Competència específica 1: Interpretar, comprendre i expressar missatges, emprant recursos i coneixements basats en la pròpia experiència, per avançar en la comunicació i la construcció de nous aprenentatges.

· Interpretar de forma eficaç els missatges i les intencions comunicatives dels altres, identificant el sentit global de l'acte comunicatiu.
· Participar en situacions comunicatives de manera activa, espontània i respectuosa, ajustant el repertori comunicatiu a les propostes, als interlocutors i al context.
· Fer un ús funcional de la llengua oral augmentant el repertori lingüístic i expressant idees, desitjos, sentiments i emocions.
· Emprar la llengua oral com a forma per construir el propi pensament i regular l'acció en les interaccions amb els altres, elaborant progressivament un discurs més organitzat i coherent en diferents contextos.

Competència específica 2: Expressar-se de manera entenedora, personal i creativa mitjançant diferents llenguatges, explorant-ne les possibilitats i gaudint-ne, per respondre a diferents contextos comunicatius.

· Manifestar habilitats per comunicar-se i interactuar a través de diferents llenguatges, ajustant l'expressió al context verbal, matemàtic, corporal, plàstic, musical i digital.
· Evocar i expressar espontàniament idees, sentiments, emocions i vivències mitjançant diferents llenguatges i formats.
· Utilitzar la intuïció, la improvisació, la fantasia i la creativitat tant en l'observació i l'escolta com en els processos creatius artístics a través dels diferents llenguatges.
· Mostrar interès per la descoberta progressiva de la relació entre el text oral i l'escrit, en contextos funcionals, participant en situacions significatives d'aproximació al llenguatge escrit.
· Gaudir i participar en propostes de literatura infantil, explorant, descobrint i apreciant la bellesa del llenguatge literari.
· Interpretar i crear manifestacions artístiques individuals i col·lectives, utilitzant i explorant diferents instruments, recursos o tècniques, mostrant una actitud curiosa i respectuosa.
· Explorar les possibilitats sonores, simbòliques, cinètiques, visuals i plàstiques a través dels elements de l'entorn.


EIX 3: UN INFANT QUE DESCOBREIX L'ENTORN AMB CURIOSITAT

Competència específica 1: Observar i reconèixer característiques de materials i elements i establir relacions entre ells, mitjançant l'experimentació i la manipulació sensorial, per avançar cap a estructures de pensament cada vegada més complexes desenvolupant habilitats de raonament matemàtic.

· Utilitzar estratègies i formes pròpies de raonar per resoldre un repte i explicar el procés emprat.
· Establir relacions entre elements, diferenciant-ne qualitats o atributs, captant patrons i sabent-ho comunicar.
· Construir la noció de quantitat a partir de situacions contextualitzades i significatives.
· Reconèixer nombres en situacions quotidianes, adonant-se que poden tenir diferents usos: quantitat, identificació, ordre i situació.
· Desenvolupar de manera progressiva estratègies de càlcul i mesura en situacions significatives, utilitzant diferents elements i eines.

Competència específica 2: Desenvolupar, de manera progressiva, diferents formes de raonament i procediments del pensament científic, a través de l'observació i la manipulació, per iniciar-se en la interpretació de l'entorn i respondre de manera creativa als diferents reptes i situacions.

· Mostrar autonomia en la gestió de reptes i situacions cada cop més complexes, cooperant amb els altres.
· Utilitzar diferents estratègies per a la presa de decisions amb progressiva autonomia, trobant solucions creatives en resposta a diferents reptes.
· Plantejar i verificar hipòtesis a partir de la manipulació i l'experimentació sobre diferents elements i materials per tal d'entendre els seus comportaments.
· Participar en reptes col·laboratius en petit grup, compartint idees pròpies i escoltant les dels altres des d'una actitud de respecte.

Competència específica 3: Explorar i reconèixer elements i fenòmens del món natural, establint relacions entre la pròpia acció i les conseqüències que se'n deriven, per iniciar hàbits de sostenibilitat i conservació de l'entorn.

· Establir relacions entre els fenòmens del medi natural i la seva incidència en la vida quotidiana a partir del coneixement i l'observació del medi natural.
· Incorporar progressivament els aspectes bàsics de les funcions vitals dels éssers vius: nutrició, relació (en un medi concret) i reproducció, distingint-los dels objectes inerts.
· Conèixer i cuidar amb una actitud de respecte el medi natural, identificant l'impacte de les accions humanes en la conservació i la preservació de l'entorn.
· Establir relacions entre el medi natural i social a partir del coneixement i l'observació dels fenòmens naturals.


EIX 4: UN INFANT QUE FORMA PART DE LA DIVERSITAT DEL MÓN

Competència específica 1: Avançar en la relació amb els altres en condicions d'igualtat, creant lligams, per construir la pròpia identitat basada en els valors democràtics i de respecte als drets humans.

· Establir relacions i vincles saludables amb els altres que respectin la convivència, la diversitat i la igualtat de gènere.
· Iniciar-se en la resolució de conflictes, proposant alternatives i gaudint dels beneficis d'arribar a acords, amb l'ajuda de l'acompanyament de l'adult.
· Reproduir conductes, accions o rols lliures d'estereotips de gènere, a través del joc simbòlic en interacció amb els iguals.
· Participar en propostes de grup acceptant les dinàmiques i el funcionament acordat.

Competència específica 2: Apreciar progressivament l'entorn social i cultural proper i la seva diversitat, mostrant interès i respecte per conviure.

· Reconèixer la diversitat del seu entorn proper, iniciant-se en el respecte a les diferències individuals.
· Conèixer les propostes i situacions relacionades amb costums i tradicions ètniques i culturals diverses presents al seu entorn, i participar-hi, mostrant interès i respecte.
· Relacionar-se de forma natural i respectuosa manifestant interès per les persones de l'entorn proper i per la seva llengua.
· Participar en situacions d'ús de diferents llengües, mostrant curiositat i respecte per la diversitat de perfils lingüístics.
· Reconèixer models positius en l'entorn proper que fomentin la igualtat de gènere i les conductes no sexistes.



COM AVALUEM? L’avaluació com a seguiment del procés d’aprenentatge dels alumnes
Tal i com marca el currículum, l’avaluació ha de ser contínua, global i formativa. S’ha de tenir en compte el nivell de desenvolupament de les competències específiques i el progrés en el conjunt dels processos d’aprenentatge. 
Per tant, les nostres eines principals del procés d’avaluació són:
· L’observació directa, atenta i sistemàtica.
· La conversa.
· La documentació pedagògica.
Entenem doncs, que l’avaluació es fonamenta en l’observació i l’anàlisi sistemàtica del procés de desenvolupament i aprenentatge dels infants.
Mantenim de manera constant una actitud atenta per determinar si els alumnes assoleixen els objectius proposats.
És molt important realitzar una observació del procés d’aprenentatge a l’aula. Així doncs la mestra recollirà informació observant el comportament de l’infant en tot el procés (en diferents moments de la jornada i en diversos espais).
Tota aquesta informació quedarà registrada en un diari d’aula on es reflectirà l’evolució realitzada per l’infant, s’anotarà les fites i els moments vitals i es complementarà (si s’escau) amb suports gràfics per tal d’evidenciar aquests processos.
Cal remarcar, que pel que fa a l’avaluació d’algunes activitats específiques s’utilitzarà una graella d’observació/rúbrica amb indicacions concretes.

QUAN AVALUEM?

L’observació individual és un instrument important per realitzar l’avaluació, i es concreta en l’observació que el/la mestre/a fa de cada alumne i en el resultat del registre individual dels coneixements.
És una observació constant i sistematitzada de les conductes que manifesten tant a nivell individual com col·lectiu, i de les seves respostes davant les activitats d’ensenyament - aprenentatge.
Els models d’avaluació són flexibles, per tal d’adaptar-los en cada circumstància en particular.



CRITERIS DE QUALIFICACIÓ A L’EDUCACIÓ INFANTIL

Les mestres d’Educació Infantil hem acordat un guió que ens serveix per redactar els informes d’una manera consensuada i que ens marca els punts indispensables que han d’estar a l’informe i que volem fer arribar a les famílies per explicar el desenvolupament dels seus fills/es.
Els punts d’aquest guió estan fonamentats en els eixos, competències específiques de cada eix i criteris d’avaluació que marca el currículum.

